Il-missjunarju Spanjol li marad bil-virus tal-Ebola meta kien qed jaħdem fil-Punent tal-Afrika, miet fl-isptar f’Madrid fi Spanja. Aktar minn 1,000 ruħ mietu fil-Liberia, fil-Guinea, fi Sierra Leone u fin-Niġerja minn meta reġgħet faqqgħet l-Ebola fi Frar. Il-missjurarju, Miguel Pajares, ta’ 75 sena, ittieħed bl-ajru lejn Spanja mil-Liberja, l-ġimgħa l-oħra wara li rriżulta pożittiv għall-virus. Sadattant, il-Liberja se tirċievi mediċina sperimentali minn rappreżentanti Amerikani għall-kura ta’ persuni infettati bl-Ebola. Il-mediċina jisimha Zmapp u sa issa għad mhux magħruf hux effettiva jew le.